Prastawa 27 Juli 1996 iku prastawa "pengambilalihan" kanthi peksa kantor DPP Partai Demokrasi Indonesia (PDI) ing Jl Diponegoro 58 Jakarta Pusat kang wektu semana dikuwasani pendhukung Megawati Soekarnoputri. Panyerbuan diayahi déning massa pendhukung Soerjadi (Ketua Umum versi Konggrès PDI Medan) diréwangi déning aparat kapulisen lan TNI. Prastawa iki ngambra-ambra dadi haruhara ing sawatara wewengkon ing Jakarta, mligi ing kawasan Jalan Diponegoro, Salemba, Kramat. Sawetara kendharaan lan gedhong kobongan.